1868 m.

1868 m. buvo keliamieji metai, prasidedantys trečiadienį pagal Grigaliaus kalendorių.

Lietuvoje

Įvykiai 

Nedatuoti
 Prasidėjo masinė ekonominė emigracija iš Lietuvos į Jungtines Amerikos Valstijas, kitas Amerikos šalis ir Vakarų Europą.

Gimtadieniai 
 Vasario 13 d. – Kostas Jagminas, Lietuvos kunigas, draudžiamosios lietuviškos spaudos platintojas (m. 1896 m.).
 Kovo 2 d. – Kazys Barzdžius, Barzdys, knygnešys, medžio drožėjas, dievdirbys (m. 1953 m.).
 Kovo 15 d. – Kazimieras Kybelis, kunigas, teologijos magistras, lietuvių tautinio atgimimo ugdytojas, lietuviškos spaudos platinimo organizatorius, knygnešys (m. 1902 m.).
 Kovo 22 d. – Vilhelmas Storostas-Vydūnas, lietuvininkų tautybės ir Vokietijos pilietybės filosofas, rašytojas, kultūros veikėjas (m. 1953 m.).
 Balandžio 7 d. – Moravskis Alfonsas, Lietuvos socialdemokratų veikėjas, vienas iš Lietuvos socialdemokratų partijos steigėjų, ekonomistas, kraštotyrininkas (m. 1941 m.).
 Balandžio 22 d. – Jurgis Gudas, knygnešys, Lietuvos politinis veikėjas, Kretingos Garbės pilietis (m. 1944 m.).
 Gegužės 20 d. – Jonas Staugaitis, Lietuvos gydytojas, varpininkas, politinis bei visuomenės veikėjas (m. 1952 m.).
 Gegužės 26 d. – Petras Mikolainis, leidėjas, kritikas, publicistas, knygnešys (m. 1934 m.).
 Birželio 20 d. – Vincentas Miškinis, kunigas, draudžiamosios lietuviškos spaudos platintojas. Palaidotas Strūnaičio kapinėse (m. 1940 m.).
 Liepos 1 d. – Julius Maciejauskas, kunigas, prelatas, visuomenininkas (m. 1947 m.).
 Rugpjūčio 1 d. – Mikelis Klosis, Mažosios Lietuvos visuomenės ir politinis veikėjas, vertėjas, spaudos darbuotojas (m. 1927 m.).
 Rugsėjo 3 d. – Stanislovas Batoras, vargonininkas, chorvedys (m. 1937 m.).
 Spalio 30 d. – Antanas Jucaitis, Lietuvos ir Prancūzijos skulptorius (m. 1943 m.).
 Lapkričio 12 d. – Ana Misuna, baltarusių geologė, geomorfologė (m. 1922 m.).
 Lapkričio 20 d. – Andrius Dubinskas, teisininkas, spaudos bendradarbis, visuomenės veikėjas, draudžiamos lietuviškos spaudos platintojas, pedagogas (m. 1945 m.).
 Lapkričio 26 d. – Leopoldas Petras Andrijauskas, Lietuvos tapytojas, visuomenės veikėjas (m. 1947 m.).

Nedatuota

 Bronislovas Urbonavičius, inžinierius, Lietuvos revoliucinis ir politinis veikėjas (m. 1903 m.).
 Jonas Žemaitis, vargonininkas, chorvedys, kompozitorius (m. 1932 m.).
 Juozapas Tiškevičius, Lietuvos bajoras, didikas, Lelijos herbo grafas (m. 1917 m.).
 Marijonas Tamošauskas, Lietuvos mokslininkas geologas, akmens anglių telkinių paieškos specialistas (m. 1926 m.).
 Petras Juozas Pranaitis, vargonininkas ir chorvedys (m. 1942 m.).

Mirtys 
 Liepos 13 d. – Konstantinas Benediktas Stanislovas Tiškevičius, Lietuvos didikas, Lelijos herbo grafas, ekonomistas, istorikas, kolekcininkas, archeologas, Lietuvos archeologijos pradininkas, Vilniaus laikinosios archeologinės komisijos ir Vilniaus senienų muziejaus steigėjas (g. 1806 m.).
 Rugpjūčio 15 d. – Petras Gomaliauskis, Gomalevskis, Lietuvos rašytojas, kunigas (g. 1820 m.).

Pasaulyje

Gimtadieniai 
 Sausio 2 d. – Nojus Žordanija, gruzinų žurnalistas, Rusijos ir Gruzijos politinis veikėjas (m. 1953 m.).
 Sausio 19 d. – Gustavas Meirinkas, austrų rašytojas (m. 1932 m.).
 Sausio 31 d. – Theodore William Richards, 1914 m. Nobelio chemijos premijos laureatas (m. 1928 m.).
 Kovo 28 d. – Maksimas Gorkis, žymus rusų rašytojas ir publicistas. Socrealizmo literatūros pradininkas. Ilgą laiką gyveno Italijoje (m. 1936 m.).
 Gegužės 18 d. – Nikolajus II, priešpaskutinis Romanovų dinastijos Rusijos caras, Lenkijos karalius ir Suomijos didysis kunigaikštis, valdęs 1894–1917 m (m. 1918 m.).
 Birželio 6 d. – Robertas Skotas, anglų poliarinis keliautojas. Vadovavo 2 poliarinėms ekspedicijoms į Antarktidą (m. 1912 m.).
 Birželio 14 d. – Karl Landsteiner, 1930 m. Nobelio fiziologijos ir medicinos premijos laureatas (m. 1943 m.).
 Rugpjūčio 2 d. – Konstantinas I, 1913–1917 m. ir 1920–1922 m. Graikijos karalius (m. 1923 m.).
 Lapkričio 8 d. – Feliksas Hausdorfas, vokiečių matematikas, vienas modernios topologijos pradininkų. Ženkliai prisidėjo prie aibių teorijos, mato teorijos, kompleksinės analizės ir funkcinės analizės (m. 1942 m.).
 Gruodžio 9 d.:
 Fritz Haber, 1918 m. Nobelio chemijos premijos laureatas (m. 1934 m.).
 Ivan Regen, Slovėnijos biologas. Daugiausiai žinomas už savo pasiekimus bioakustikos srityje (m. 1947 m.).
 Gruodžio 24 d. – Emanuelis Laskeris, Vokietijos šachmatininkas, antrasis pasaulio čempionas (m. 1941 m.).

Nedatuota

 Džonas Viliamas Roganas, antras aukščiausias kada nors užfiksuotas žmogus (kilęs iš JAV, Tenesio). Būdamas 13 metų jis pradėjo labai greitai augti ir tai lėmė sąnarių problemas, dėl kurių jis vėliau nebegalėjo vaikščioti. Nors jo ūgis buvo 269 cm, svėrė jis tik 79 kg. Ūgis buvo išmatuotas Roganui besėdint. 1905 m. jis mirė dėl savo ligos komplikacijų (m. 1905 m.).

Mirtys 
 Vasario 28 d. – Henris Derindžeris, amerikietis ginklininkas, išradęs kišeninius pistoletus derindžerius, gaminęs dvikovų pistoletus ir Kentukio tipo šautuvus (g. 1786 m.).
 Birželio 1 d. – Džeimsas Bukananas, 15-asis Jungtinių Amerikos Valstijų prezidentas, dirbęs šiose pareigose nuo 1857 iki 1861 metų. Jis buvo paskutinis JAV prezidentas gimęs 18-ajame amžiuje (g. 1791 m.).
 Liepos 15 d. – Viljamas Mortonas, amerikiečių gydytojas ir odontologas. Išgarsėjo kaip nuskausminimo išradėjas, kai 1846 m. spalio 16 d. viešai pademonstravo eterio nuskausminamąjį poveikį. Išradimo dėl masinio taikymo jam nepavyko užpatentuoti, todėl išradėjas mirė neturtingas (g. 1819 m.).
 Rugpjūčio 5 d. – Žakas Bušė de Pertas, prancūzų archeologas, poetas, rašytojas (g. 1788 m.).
 Lapkričio 13 d. – Džoakinas Antonijus Rosinis, italų kompozitorius, vienas iš didžiausių italų operos kūrėjų (g. 1792 m.).
 Lapkričio 15 d. – Jakob Mayer Rothschild, prancūzų bankininkas, Rotšildų (Rothschild) šeimos atstovas (g. 1792 m.).
 Gruodžio 20 d. – Nestoras Kukolnikas, rusų rašytojas, dramaturgas, pedagogas (g. 1809 m.).

Nuorodos 

1868 m.